टिकरी बार्डर पर दिनभर रहा जाम ट्रैक्टर-ट्रालियों को वापस भेजा
वापस आते समय युवा ट्रैक्टरों के पहियों को उठा कर करतब दिखाए तो पुलिस ने चेतावनी दे छोड़ा
भास्करन्यूज | बहादुरगढ़
हिसार,भिवानी जींद रोहतक दादरी क्षेत्रों से वाहनों की छतों पर बैठकर ट्रैक्टर ट्रालियों में सवार होकर दिल्ली जाते हुए आरक्षण समर्थकों को दिल्ली सीमा में प्रवेश करते ही दिल्ली पुलिस ने यातायात नियमों का हवाला देते हुए वाहनों पर बैठे लोगों को नीचे उतारना शुरू किया ट्रैक्टरों को दिल्ली में प्रवेश देने से साफ शब्दों में मना कर दिया। वहीं, ट्रैक्टरों के वापस जाते समय आवारा पशु आगे जाने से ट्रैक्टर में बैठे एक युवक की गिरने से मौत भी हो गई।
दोपहर डेढ़ बजे सात ट्रैक्टरों पर सवार लोगों को रोकने का प्रयास किया तो 4 ट्रैक्टर बिना रुके ही बेरिकेड्स तोड़ते हुए आगे बढ़ गए। पुलिस ने सख्ती दिखाते हुए तीन ट्रैक्टरों को हरियाणा की तरफ वापस भेज दिया पर चार ट्रैक्टर जो दिल्ली में जा रहे थे उन्हें तुरंत प्रभाव से रोकने के लिए सूचना भेज दी। पुलिस अधिकारियों ने बताया कि नांगलोई से आगे चार ट्रैक्टरों के चालकों अन्य लोगों को काबू कर लिया गया है।
दिल्ली के नांगलोई क्षेत्र से चारों ट्रैक्टरों को पुलिस ने काबू कर लिया उन्हें पकड़कर दिल्ली मुंडका थाने में ले गए। वहां सख्त हिदायत देते हुए चारों को छोड़ दिया। इसके बाद आरक्षण के समर्थन में जा रहे ट्रैक्टर चालकों को दिल्ली से बहादुरगढ़ सीमा में वापस भेज दिया गया। हरियाणा की सीमा में आने के बाद ट्रैक्टर चालकों ने अगले पहियों को उठाकर स्टंट भी कि। यह सिलसिला टिकरी बार्डर पर करीब आधे घंटे तक चला।
(संबंधितखबर पेज-3 पर)
बहादुरगढ़ . आरक्षणके समर्थन में दिल्ली जा रहे वाहनों के कारण बार्डर पर लगा जाम।
बादली बार्डर पर ड्यूटी पर अन्य अधिकारियों के साथ तैनात नायब तहसीलदार अजय कुमार।
दिल्ली से लौटते समय ट्रैक्टर से गिरा युवक, मौत
बहादुरगढ़ | दिल्लीधरने में शामिल होने आए एक युवक की बहादुरगढ़ में ट्रैक्टर-ट्राली से गिरने के कारण मौत हो गई। मृतक विजय पुत्र जयवीर गांव सुनारिया खुर्द का रहने वाला था और गुरुवार सुबह करीब दस बजे अन्य आंदोलनकारियों के साथ ट्रैक्टर ट्राली में सवार होकर निकला था। दोपहर को वो टिकरी बॉर्डर से वापस लौटते समय फुटवियर पार्क के पास अचानक से ट्रैक्टर के सामने गोवंश गए। जिससे ट्रैक्टर अनियंत्रित हो गया और उसमें सवार विजय झटका लगते ही सड़क पर गिर गया। युवक के गिरते ही ट्राली में सवार युवकों ने शोर मचा दिया। इस पर चालक ने ट्रैक्टर रोका और सड़क पर गिरे युवक को उठाया। ये लोग बुरी तरह से जख्मी युवक को लेकर ट्रामा सेंटर पहुंचे। जहां डाक्टरों ने विजय को मृत घोषित कर दिया। वहीं सूचना मिलते ही भारी संख्या में पुलिस बल ट्रामा सेंटर में पहुंचा। कड़ी सुरक्षा के बीच देर शाम साढ़े सात बजे पोस्टमार्टम के बाद शव परिजनों के हवाले कर दिया। युवक अविवाहिता था, उसकी एक छोटी बहन है और पिता खेती बाड़ी का काम करते हैं।
दिल्ली पुलिस के एसीपी विश्वेशर मलिक ने कहा कि ट्रैफिक रूल फॉलो करना हम सबकी जिम्मेदारी है। पुलिस के बेरिकेड्स तोड़ना गलत है, फिर हमने स्थिति को सामान्य बनाए रखने के लिए विशेष व्यवस्था रखनी पड़ी। दिल्ली पुलिस ट्रैक्टर ट्राली को किसी भी हालत मे दिल्ली में प्रवेश नहीं करने देगी। इस कारण दिल्ली में यातायात जाम के हालात तेजी से बनते हैं। इस मामले में प्रदर्शनकारियों को समझाया गया तो वे मान गए और ट्रैक्टर लेकर वापस चले गए।
बहादुरगढ़ . ट्रैक्टर-ट्रालियोंसे दिल्ली जा रहे आरक्षण समर्थकों को दिल्ली पुलिस ने वापस भेज दिया। टिकरी बार्डर पर टायर उठा कर ट्रैक्टर चलाते युवा।
बादली | आरक्षणसमर्थकों के दिल्ली कूच करने की खबरों ने अधिकारियों की सांसों को अटकाए रखा। अधिकारी सुरक्षा की दृष्टी से बादली बार्डर पर तैनात थे पर दोपहर तक इंतजार करने के बाद भी कोई काफिला बादली बार्डर से नहीं निकला तो उन्होंने चैन की सांस ली। ड्यूटी मजिस्ट्रेट नायब तहसीलदार अजय कुमार अन्य अधिकारी बादली बार्डर पर हरियाणा की सीमा में तैनात रहे। आंदोलनकारी मुख्य रूप से टिकरी बार्डर से दिल्ली में पहुंचे। इसके अलावा अपने निजी या अन्य वाहनों का प्रयोग कर गुरुग्राम, बाकरगढ़, लोहठ जैसे दिल्ली में जाने के अप्रोच मार्गो का प्रयोग उन्होंने किया। मुख्य बार्डर दिल्ली में जाने जैसी कोई गतिविधि बादली बार्डर पर दिखाई नहीं दी।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva